Pink Floyd. Pink Floyd to je ynglicko muzyczno skupina, kero gro muzyka ze zorty rocka psychodelicznygo a progresywnygo. Je uůna uznowano za jydno ze nojwożnijszych skupinůw we geszychće rockowyj muzyki. Zołożůno we 1965 uod Rogera Watersa, Richarda Wrighta a Nicka Masona. Ńyskorzi do skupiny prziloz wokalista a gitarzista Syd Barrett, nele uostoł wyćepńůny we 1968 skiż schizofreńije a problymůw ze narkotykůma. Na jygo plac prziloz David Gilmour. Skupina stoła śe znůmo skiż ambitnych tekstůw Watersa, przestrzynnyj a strukturalnyj muzyki a mistrzowskigo wkludzańo dźwjynkůw ńymuzycznych. Jeji nojbarzi znůmo płyta to "The Wall".